                              ПРОЕКТО   ПРАВИЛНИК
за реда и начина за отпускане на еднократни финансови помощи от Общински съвет – Земен
І. ОБЩИ ПОЛОЖЕНИЯ
1. Този правилник регламентира реда и условията за отпускане на еднократна финансова помощ за задоволяване на инцидентно, непредвидимо и извънредно възникнали здравни, образователни, комунално-битови, възрастови, крайно нуждаещи се и други жизненоважни социални потребности на лица и семейства от Община Земен.
2.Еднократна финансова помощ се отпуска на лица и семейства с постоянен адрес и постоянно местоживеене на територията на общината  и след съгласуване с Кметски наместник на населеното място.
3.Подпомагането по реда на този Правилник се осъществява по предложение на ПК по Финанси и бюджет след обсъждане на подадени молби или заявления от жители на общината 
4.Еднократна безвъзмездна финансова помощ се отпуска след решение на Общински съвет –Земен
         ІІ. ОСНОВАНИЯ ЗА ОТПУСКАНЕ НА ЕДНОКРАТНА ФИНАНСОВА ПОМОЩ
1.Еднократна финансова помощ за задоволяване на инцидентно, непредвидимо, и извънредно възникнали здравни проблеми на лицата се предоставя за:
1.1. животоспасяващо лечение и операции 
1.2. скъпо струващи лекарства извън тези, които се приемат редовно
1.3. закупуване на помощни средства 
1.4. следоперативно възстановяване
2.Еднократна финансова помощ за задоволяване на инцидентно, непредвидимо, и извънредно възникнали образователни проблеми на лицата се предоставя за:
2.1. закупуване на учебници, учебни помагала на деца от многодетни и социално слаби семейства за началото на учебната година в СОУ „Св.св.Кирил и Методий” гр.Земен
1.2. абитуриенти от многодетни и социално слаби семейства, отглеждани от един родител, завършващи СОУ „Св.св.Кирил и Методий” гр.Земен
3.Еднократна финансова помощ за задоволяване на инцидентно, непредвидимо, и извънредно възникнали комунално-битови проблеми на лицата се предоставя за:
3.1.  възстановяване на щети от бедствия и аварии
                   4. Еднократна финансова помощ за възрастни и крайно нуждаещи се лица:
4.1. самотно живеещи възрастни над 80 години със здравословни проблеми и минимална пенсия.
4.2. лица с увреждания с доказана 90% нетрудоспособност
4.3. лица без доходи, неупражняващи трудова дейност, носеща някакви доходи
                   5. Еднократна финансова помощ за новородено дете, второ дете и близнаци
                 
           ІІІ. КРИТЕРИИ И ИЗИСКВАНИЯ ЗА ОПРЕДЕЛЯНЕ И ОТПУСКАНЕ НА ЕДНОКРАТНА ФИНАНСОВА ПОМОЩ
1.Доходи на лицето /семейството/
2.Семейно положение
3.Имуществено състояние
4.Здравословно състояние
5.Възраст
6.Трудова и учебна дейност
7.Да не получават помощи от Дирекция „Социално подпомагане
8.Да не участват по програми на Общината
9.Становище на кметски наместник 

               ІV. ПРОЦЕДУРА ЗА ОПРЕДЕЛЯНЕ И ОТПУСКАНЕ НА ПОМОЩТА

1.Общинският съвет ежегодно с приемане на бюджета на Община Земен определя общия размер на средствата от собствени приходи за отпускане на еднократна помощ по реда на този правилник
2.Молбата се подава до Кмета на общината и се завежда в деловодството, саморъчно написана и съдържаща ясни мотиви за необходимост от финансова помощ. Описват се обстоятелствата, поради които се иска съответната помощ.
3.Молбите се разглеждат на заседание на ПК по Бюджет и финанси и след като кандидатът отговаря на изискванията на настоящия правилник,  комисията внася становище /ДЗ/ на заседание на Общински съвет – Земен за взимане на решение за отпускане или отказ на помощта
4.Въз основа на решението на Общинския съвет, Кметът на Общината издава заповед за изплащане на определената сума. 
5.Председателят на Общински съвет – Земен уведомява кандидатите за взетите решения.
                   6.Лицето, на което е отпусната помощта, получава същата лично, или чрез пълномощник.

                        V. ПРЕХОДНИ И ЗАКЛЮЧИТЕЛНИ РАЗПОРЕДБИ
§1.Настоящият правилник за реда и начина за отпускане на финансови помощи от Общински съвет – Земен се приема на основание чл.21,ал.1,т.24(2) от ЗМСМА с Решение........................... По Протокол.............................. от заседание на Об.С – Земен
§2. Правилникът влиза в сила от датата на приемането му.
